open-index/open-wikipedia-markdown huggingface dataset:
Вејворд Пајнс

***Вејворд Пајнс*** () — американска мистерија и научнофантастична ТВ-серија, адаптирана од истоимените романи на Блејк Крауч. Развиена за телевизија од Чад Хоџ, пилотната епизода била режирана од М. Најт Шјамалан, при што и Хоџ и Шјамалан служеле како извршни продуценти. Серијата дебитирала на Fox на 14 мај 2015 г., а нејзината прва сезона завршила на 23 јули 2015 г.

На 9 декември 2015 г., Fox ја обновил „Вејворд Пајнс“ за втора сезона, која се прикажувала од 25 мај до 27 јули 2016 г. Серијата на крајот била откажана во 2018 г.

Серијата била прикажана и во Македонија, на каналот Fox.

## Содржина
Агентот на Тајната служба Итан Берк пристигнува во гратчето Вејворд Пајнс, Ајдахо, за да го истражи исчезнувањето на двајца федерални агенти — од кои едниот е неговата поранешна љубовница Кејт Хјусон. Меѓутоа, на пат до таму, тој има несреќа и се буди во болницата во градот, каде што го запознава д-р Џенкинс. Итан брзо забележува чудни правила во Вејворд Пајнс: жителите постојано се надгледуваат, општењето со надворешниот свет е невозможно, а градот е ограден со висок ѕид со наелектризирана ограда. Месниот шериф му соопштува на Итан за строгите правила, вклучително и никогаш да не разговара за минати животи и секогаш да одговара на телефонот кога ќе заѕвони. Некои жители на градот тајно планираат бегство.

За време на обидот за бегство, Итан успева да излезе подалеку од ѕидот и ја открива шокантната вистина: годината е 4028. Светска пропаст ја преобразила Земјата, сега преплавена од мутирани суштества наречени абија (еднина: аби, скратено од англ. *aberration = „*неприродност*“*). Вејворд Пајнс е основана од научници што ја предвиделе оваа иднина и се зачувале во криогенски сон, будејќи се 2.000 години подоцна за да создадат „безбедна“ заедница. Д-р Џенкинс, всушност Дејвид Пилчер, го води овој опит, кој треба да му даде на човештвото нов почеток. Додека некои жители ја знаат вистината, повеќето биле донесени во Вејворд Пајнс без согласност.

Обидите за бегство го загрозуваат опстанокот на градот, бидејќи абијата постојано се обидуваат да ги пробијат ѕидовите. На крајот на првата сезона, Итан умира бранејќи го градот, и настанува мала граѓанска војна. Предводени од синот на Итан, Бен, бунтовниците (Опозицијата) од второто поколение на градот успеваат да го затворат постојаниот надзор. Меѓутоа, залихите во Вејворд Пајнс почнуваат да се намалуваат, и жителите мораат да се осмелат да излезат надвор од ѕидовите за да одгледуваат храна. Заедницата се соочува со избор: да се врати на криогенски сон, иако нема доволно соби за секого, или да најде начин да преживее надвор.

## Улоги

## Епизоди

## Наводи

## Надворешни врски

* Матична страница 

__СОСОДРЖИНА__
__ИНДЕКС__

Категорија:Телевизиски серии
Томислав

**Томислав** бил првиот крал на Хрватска. Станал кнез  и бил крунисан за крал во 925, а владеел до 928. За време на владеењето на Томислав, Хрватска склучила сојуз со Византија против Бугарија. Војната со Бугарија кулминирала со одлучна победа во битката на босанските висорамнини во 926. На север, Хрватска често се судирала со Унгарското кнежевство; сепак државата ги задржала своите граници, и до одреден степен, успеала да се прошири во Долна Панонија.

Категорија:Кралство Хрватска
Цветната девојка (Ингам)

мини|''Цветната девојка'' 1846 година
***Цветната девојка*** — слика од средината на 19 век на ирско-американскиот уметник Чарлс Кромвел Ингам. Изработена во масло на платно, сликата прикажува млада жена која држи букет цвеќе. Сликата моментално се наоѓа во колекцијата на Музејот на уметност Метрополитен.

## Опис
Инграм ја насликал *„Цветната девојка“* во 1846 година. Иако оригиналниот порачувач на сликата не е познат, изворите шпекулираат дека е насликана за Џонатан Стурџес, кој ја поседувал сликата кога за прв пат била изложена во 1847 година. Моделот кој седел за Инграм не е познат, иако еден извор шпекулирал дека е Мари Перкинс од Њу Орлеанс.

Како и многу современи слики, *„Цветната девојка“* прикажува улична продавачка на цвеќиња. Инграм претходно правел слики на улични продавачи, но *„Цветната“* тема е невообичаено меѓу неговите дела по тоа што тој насликал млада девојка наместо младо момче. Според описот на сликата на Мет, Инграм можеби бил инспириран да наслика девојка со цвеќе од слична (и особено популарна) слика со истото име на сликарот од 17 век, Бартоломе Естебан Муриљо.

Што се однесува до сликарските елементи во „*Цветната девојка*“ на Инграм тој ефикасно ги користел боите и насоката*;* Титуларниот цветен букет на девојката е составен од повеќе различни цвеќиња, додека нејзиниот поглед е вперен директно во гледачот. Девојката во десната рака држи *[[фуксија]]* во саксија, традиционален симбол на римската божица *[[Флора (божица)|Флора]]* и на фрустрираната љубов. Потписот на Инграм може да се види на рачката на корпата за цвеќе.

Музејот на уметност Метрополитен ја купил сликата во 1902 година како подарок од Вилијам Черч Озборн, њујоршки адвокат кој на крајот  станал и претседател на Мет од 1941 до 1947 година.

## Наводи

Категорија:Цветни слики
Категорија:Слики во Метрополитен музеј на уметност
Категорија:Слики од 1846 година
Цвеќиња со два гуштери

[мини|381x381пкс| ''Цвеќиња со два гуштери'' (1603) од [Ролант Савери]]
***Цвеќиња со два гуштери*** —  слика од 1603 година на Ролант Савери, сликата сега се наоѓа во Централниот музеј во Утрехт. Оваа и речиси идентичната верзија на истиот уметник се двете најрани преживеани цветни мртви природи од Северна Холандија.

## Наводи

Категорија:Слики од златното време на Холандија
Категорија:Цветни слики
Бели јорговани во стаклена вазна

***Бели јорговани во стаклена вазна*** (герм. *Der Fliederstrauß*; фр. *Lilas blanc dans un vase de verre)* — слика од масло на платно од 1882 година на Едуар Мане, сега во Старата национална галерија, во Берлин. Прикажани исечени бели јорговани во стаклена вазна, тоа е една слика од серијата цветни мртви природи на сликарот.

## Поврзано
* Список на слики од Едуар Мане
* 1882 година во уметноста

## Наводи

Категорија:Цветни слики
Категорија:Слики од Едуар Мане
Категорија:Слики од 1882 година
Коцел (кнез)

**Коцел** ( 861–874) бил владетел на Словените во Долна Панонија. Тој бил вазал на Источните Франки со титула *comes*, и се смета дека владеел помеѓу 861 или 864 и 876.

Коцел бил втор син на Прибина, словенски *dux* поставен од Франките во Долна Панонија во ок. 838 или 840. Боулус смета дека бил роден ок. 820. Во 861, Коцел значајно донирал на манастирот Фрајзинг, што покажува дека имал солидна социјална и политичка положба. Според Боулус, овој документ покажува дека Прибина починал, а Коцел го наследил. Лудвиг Германецот го поставил Коцел како владетел во Долна Панонија во 864 г. Коцел ја држел „Долна Панонија“ (*Pannonia inferioris*) во 865, кога архиепископот Адалвин од Салцбург два пати ги посетил неговите земји. Во 869 год., Коцел побарал византискиот мисионер Методиј да биде испратен во Панонија како папски легат. Во средината на летото, Коцел го испратил Методиј во Рим со дваесет луѓе да побараат негово издигнување за епископ. Папата Адријан II го назначил Методиј за архиепископ на Срем, и испратил потврди, помеѓу другите и на Коцел, чии земји се наоѓале под таа јурисдикција. Панонија била држена од Коцел и баварските маркгрофови во 871; Коцел уживал независност, што се гледа од неговите разговори со папата. Коцел исчезнува од изворите после 874, и бил веројатно веќе мртов или отстранет од функцијата  876, а веќе до 880 со сигурност веќе бил починат.

## Наводи

## Извори
*
*
*

Категорија:Словени
Цвеќиња во стаклена вазна

мини|299x299пкс|''Цвеќиња во стаклена вазна на делумно обвиткан камен раб'' од Николас ван Верендел.
***Цвеќиња во стаклена вазна на делумно обвиткан камен раб*** — цветна слика од Николас ван Верендел која потекнува од околу 1667 година и се наоѓа во колекцијата на Музејот Суермонт-Лудвиг во Германија.

## Рана историја и создавање
мини| Сликарство со венец во Прадо
Николаес ван Верендал бил почитуван сликар на цвеќиња во Антверпен кој работел со Јан Давидс де Хем, меѓу другите сликари. Раното потекло на оваа слика е непознато, но истата може да се датира врз основа на другите дела на Ван Верендел, како што е неговата слика со венец во Прадо, која долго време му се припишувала на Јан Бројгел Постариот, кој почнал да слика цветни слики во Антверпен половина век претходно. 

## Опис и толкување
Оваа слика датира од периодот во Антверпен кога оранжериите станале популарни меѓу благородништвото и патроните нарачувале слики за да ги одбележат нивните лични триумфи во оранжериите. Сите цветови не расцутуваат во исто време па на сликите на кои биле прикажани цветовите повеќе биле наменети за декорација отколку за ботаничка точност. Во делото се прикажани следниве видови цветови: Rosa alba, латинче, гулабови очи, рузмарин, лале, delphinium, aquilegia, калинка, *[[rosa centifolia]]*.

## Подоцнежна историја и влијание
Оваа слика била складирана за чување за време на Втората светска војна во Албрехтсбург во Мајсен, од каде била пронајдена и земена од страна на советски трупи во 1945 година. Сликата некако завршила во сопственост на германски државјанин кој подоцна мигрирал во Канада. Сликата се појавила на уметничкиот пазар во 70-тите години, по што по 70 години сликата е вратена во музејот. 

## Наводи

Категорија:Уметнички слики од 1660-тите
Категорија:Цветни слики
Цвеќиња во кристална вазна

мини|407x407пкс| ''Цвеќиња во кристална вазна'' (1882) од Едуар Мане
***Цвеќиња во кристална вазна*** — слика од 1882 година на Едуар Мане, во музејот Орсе во Париз од 1986 година. На сликата се прикажани повити и неколку видови сечени цветови, најмногу од родот на каранфили. Веројатно сликата е цртана во јули 1882 година во Руеил и истата е дел од збир на слики од мртва природа, нацртани од Мане на крајот од неговиот живот, главно на сликите прикажувајќи цвеќиња.

## Поврзано

* Список на слики од Едуар Мане
* 1882 година во уметноста

## Наводи

Категорија:Слики во Музејот Орсе
Категорија:Цветни слики
Категорија:Слики од Едуар Мане
Џез-фест Виена

десно|мини| Дорета Картер ( 2007)
десно|мини| Малија  2007
**Џез фест Виена** или **Виенски џез фестивал** е џез фестивал во Виена, кој се одржува секоја година на крајот на јуни и почетокот на јули од 1991 година. Како меѓународен фестивал, во 2007 година го посетиле околу 60.000 гледачи. Сега се смета за еден од врвните светски џез фестивали.

Фестивалот е поддржан од Градот Виена. Местата каде што се одржуваат концертите вклучуваат: Музејски квартер, Штадхале Виена и Виенската државна опера како централно место, меѓу другите.  Некои концерти се слободно достапни, како оние на плоштадот во Градското собрание. Освен џез, соул, блуз, рок и поп музичари и разновидност на светски и фјужн музичари и многу жанрови на џез учествуваат, обично околу 50 уметници годишно.

На првиот фестивал во 1991 година учествувале уметници како Јан Гарбарек, Оскар Петерсон, Џон Скофилд, Пет Метини, Менхетен Трансфер, Дизи Гилеспи, Фароа Сандерс, Арчи Шеп, Џон Зорн, Елвин Џонс, Гилберто Гил, Џорџ Бен Дејвис, Карлос Сантана, Чарли Хејден, Елвин Џонс и Џо Завинул итн.

На фестивалот во 2006 година настапиле Мишиел Борстлап, Медлин Пејру, Чик Кореа, Ричард Галијано, Кенди Далфер, браќата Невил, Херби Хенкок, Ренди Њуман и Ерто Мореира, а изведувачите од 2007 година ги вклучиле Жулиет Жане Вореко и Џорџ Вореко, Бенсон, Роџер Чепмен, Дејвид Мареј, Гато Барбиери, Холи Кол, Шила Џордан, Арчи Шеп, Џон Скофилд, Малија итн. Фестивалот во 2012 година требало да биде домаќин на елитните џез музичари како Херби Хенкок, Кит Џерет, Џон Скофилд и Мајк Стерн. 

## Наводи

## Надворешни врски

* Официјален сајт

Категорија:Фестивали во Австрија
Категорија:Џез фестивали
Категорија:Култура на Виена
Клауд рап

**Клауд рапот** е поджанр на рапот кој има неколку звучни карактеристики на трап музиката и е познат по својот опуштен стил на продукција. Раперот Лил Б и продуцентот Кламс Казино се идентификувани како раните пионери на стилот. Интернет терминот „клауд рап“ потекнува од етеричниот стил.

## Потекло
Клауд рапот првично излeгол од Атланта, Хјустон и Мемфис во доцните 2000-ти. Терминот „Клауд рап“ популарно се користи во однос на лоу-фај, хејзи рап.

Елементите на клауд рапот, како лоу-фај и сонливите атмосфери, може да се слушнат уште во 2001 година со истоимениот албум на Клаудед . Подоцна во 2006 година, повеќе градежни блокови, како што се магливите и опуштени звуци, може да се најдат во вториот албум на Вајпер, *Ready и ...* (мак: *Волни).* Некои го припишуваат терминот на раперот Лил Б. Во една статија од 2009 година, музичкиот писател Ноз напишал дека раперот Лил Б му покажал CGI слика на замок во облаците и рекол „таков вид на музика сакам да правам“, припишувајќи му на Лил Б за измислувањето на терминот. Продуцентот Кламс Казино, исто така, е заслужен за пионерството на клауд-рап звукот уште во 2010 година преку соработката со Лил Б.

Терминот се користел и во компилацијата на песни на блогот Спејс Ејџ Хасл, *3 години напред: Клауд Рап Тејп (анг: The Cloud Rap Tape).* Компилацијата се состои од песни кои спаѓаат во жанрот на клауд рап. Жанрот привлекол мејнстрим внимание во 2011 година со деби микстејпот на раперот ASAP Rocky, Лив, Лав, ЕјСЕП (анг: Live. Love. ASAP).

## Наводи

Категорија:Жанрови на хип-хоп
Категорија:Американски стилови на музика
Категорија:Музиката во 2010-тите
Данска на натпреварот за песна на Евровизија 1961 година

Данска била претставена на Изборот за песна на Евровизија 1961 година со песната „Ангелик“, напишана од Аксел В. Расмусен и изведена од Дарио Кампеото. Данскиот радиодифузер учесник, Данмаркс Рејдио (ДР), го организирaл Данск Мелоди Гранд При со цел да го избере својот запис за конкурсот.

## Пред Евровизија

### Данск Мелоди Гранд При 1961
Данмаркс Радио (DR) го одржал Данск Мелоди Гранд При на 19ти февруари во Фредерика Театарот, водено од Сејр Волмер-Соренсен. Учествувале седум песни, а победникот бил избран од 10-члено жири кое имало по 3 поени за доделување. Тие можеле да ги поделат поените како што сакаат (т.е. можеле да доделат 1 поен на три различни песни, 1 и 2 поени на две песни или сите 3 поени на една песна).

Данск Мелоди Гранд При 1961 е забележан по тоа што сите дански претходни евровизиски претставници &#x2013; Бирте Вилке, Густав Винклер, Ракел Растени и Кети Бодгер &#x2013; се вратиле за уште еден обид. 

## На Евровизија
Вечерта на финалето, Кампеото настапил 13-ти по ред, следејќи ја Норвешката и пред евентуалните победници на натпреварот Луксенбург. На крајот на гласањето „Ангелик“ добила 12 поени (од кои 8 биле од Норвешка), ставајќи ја Данска на 5-тото место (со Италија) од 16-те пријавени. Данското жири ја доделило својата највисока оценка од 4 на Италија. 

### Гласање
Секој радиодифузер кој учествувал собрал жири комисија од десет лица. Секој член на жирито можело да даде по еден поен на својата омилена песна.
Категорија:Евровизија
Сеид Мемиќ Вајта

**Сеид Мемиќ**, познат по неговото уметничко име **Вајта**, (роден на 8 март 1950 година, во Травник, Босна и Херцеговина) е босански пеач и вокал на југословенската рок група „Тешка индустрија“.

Во 1973 година, Вајта се преселил во Сараево и тогаш тој сериозно ја започнал неговата музичка кариера. Од 1975 до 1976 година тој бил вокал на Тешка индустрија, кои имале голем комерцијален успех низ балканските земји, но подоцна се разрушила групата.

Сепак, Вајта ја напуштил групата за да започне кариера како поп пејач. Во годините од 1979-1985 година, албумите „Златна рипка“, „Вајта 2 поноќни валцер“, „Теби пјевам“  и „Кад булбули пјевај“ го донеле до врвовите на неговата популарноста низ поранешна Југославија и го направило познато неговото име.

Тој станал меѓународно познат на Изборот за песна на Евровизија во 1981 година на кој тој ја претставувал Југославија. Вајта го освоил 15-тото место за Југославија со песната „Лејла“,  која станала хит и сè уште е хит низ балканските земји.

Тој бил домаќин на детската програма Неделен забавник во 1980-ти години.

Со избувнувањето на босанската војна, Вајта се преселил во Германија, и се населил во Хамбург, каде што живее и ден денес.

Во почетокот на 2007 година, групата „Тешка индустрија“ повторно се обединила и објавила нов албум.

Во 2009 година, Вајта повторно станал популарен со учеството во хрватското реално ТВ шоу Фарма, од каде што бил избркан во 6-тиот дуел на 10 април.

Категорија:Југословенски музичари
Категорија:Живи луѓе
Категорија:Родени во 1950 година
Категорија:Учесници на Евровизија
Аs1one

**Аs1one (Како еден)**  е поп група составена од мешани израелски еврејски и палестински арапски членови.

## Историја
**as1one** групата била замислена и формирана од музичките претприемачи Џејмс Динер, кој го потпишал и развил Maroon 5, и Кен Левитан, кој потпишал и го развил Kings Of Leon.  Почнувајќи од 2021 година, парот одржале аудиции низ градовите и малите села во Израел. По илјадници аудиции, тие на крајот ќе одлучиле на шестчлена вокална и мултиинструменталистичка група составена од Надав Филипс, Нив Лин, Асеел Фарах, Охад Атија, Садик Догош и Нета Розенблат, кои својата музика ќе ја изведуваат на англиски јазик. Членовите на групата доаѓале од различни потекла, опфаќајќи ја христијанската, еврејската и муслиманската вера. Аs1one постојат како група повеќе години, датираат од пред пандемијата КОВИД-19.

Во август 2023 година, as1one отпатувале во Лондон за да снимаат во Еби Роуд Студиос (анг: Abbey Road Studios) со Нил Роџерс. Групата подоцна  се преселила во Лос Анџелес за да продолжат да ја снимаат својата дебитантска музика, која  излегла на 5-ти октомври, непосредно пред избувнувањето на војната меѓу Израел и Хамас. Нета Розенблат во интервју изјавил дека членовите на бендот „секој од нив изгубил драги и блиски луѓе во оваа војна“ и дека „навистина е тешко да се видат вовлечени невини луѓе во војната од двете страни“. Во истото интервју, Садик Догош изразил загриженост дека бендот е принуден на „амбасадорска улога“ зошто тие се само музичари, а не политичари. Од пристигнувањето на групата во Америка, as1one соработувале со повеќе продуценти и текстописци, вклучувајќи ги Џена Ендрјус и Стивен Кирк, Џејсон Евиган, Оук Фелдер, Томи Браун, Џастин Трантер, Лил Арон, Дања и Y2K.

На 13 септември 2024 година, било објавено дека as1one потпишале со брендот Трти Тајгерс (анг: Thirty Tigers) дистрибуирана преку Орчард (анг: The Orchard). Тие, исто така, го објавиле својот прв сингл, Ол Ајс он Ас (анг: All Eyes on Us (со учество на Нил Роџерс). Слушателите ја критикувале песната и брендирањето на бендот како неповрзани со реалноста, во однос на веројатниот геноцид во услови на тековната израелска инвазија на Појасот Газа. Некои слушатели  ја истакнале сличноста на „Сите очи на нас“ со „Сите очи на Рафа“, виралниот слоган во врска со израелската офанзива Рафах, и искажувале ставови со обвиненија  дека песната го одвлекува вниманието од конфликтот. Други фанови пак го бранеле бендот и изјавувале дека тие можат слободно да се изразат како што чувствуваат и сакаат.

Приказната за as1one е тема на снимената документарна серија од 4 дела, која се емитувала на Парамаунт+.

## Наводи

Категорија:Поп-групи
Категорија:Машки групи
Категорија:Музички групи основани во 2022 година
Ваза со булки

***Вазна со булки*** — маслена слика од 1886 година, создадена во Париз, Франција од постимпресионистичкиот холандски уметник Винсент ван Гог.

## Цвеќиња како тема
Цвеќињата биле тема на многу слики на Ван Гог во Париз, а оваа од неговите многубројни наклонетости најмногу се должи на неговата љубов кон цвеќињата. Како што им рекол на своите браќа Тео ван Гог и Кор ван Гог, „Ќе видите дека со тоа што ќе направите навика да гледате јапонски слики, ќе ви се допадне да правите букети и да правите уште многу работи со цвеќиња“. Неговата сестра Вил, Винсент ја советувал да ја обработува сопствената градина, како Кандид од Волтер, за да најде радост и смисла во животот. Откако го напуштил Париз и се населил во Арл, Ван Гог ја насликал својата втора група *[[Сончогледи (Ван Гог)|Сончогледи]]* во 1888 и 1889 година. Неговите слики на сончогледи во вазни се меѓу неговите најпознати слики.

## Цвеќиња испраќани до Ван Гог во Париз
Во Париз пријатели и познаници секоја недела му испраќале букети цвеќе за неговите слики мртва природа. Тој, исто така, купувал евтини букети, бирајќи цвеќиња во различни бои за неговите слики. Во писмото до неговата сестра Вил тој напишал: „Минатата година не сликав речиси ништо освен цвеќиња за да можам да се навикнам на други бои освен сивата - розова, нежно или светлозелена, светлосина, виолетова, жолта, славноцрвена“. Тоа било претерување - за време на својот престој во Париз насликал 230 слики, од кои околу 30 биле цвеќиња. Сепак, забелешката ја покажува неговата насоченост за сликање цвеќиња како тема и за дополнително да го развие своето ценење и разбирање на бојата.

## Сомнеж и проверка
лево|мини| Водсворт поседува и автопортрет од Ван Гог
Сликата, Ен Периш Таицел во 1957 година ѝ ја подарила на постојаната збирка на Водсворт Атенеум. Нејзината автентичност била доведена во прашање од историчарот на уметност Валтер Фајлхенфелд во 1990 година. Била прогласена за оригинална од Музејот Ван Гог во Амстердам, откако Водсворт ја испратиле на проверка за да се утврди дали е дело од раката на уметникот или измамник. Рендгенската снимка на сликата го покажала обрис на портрет на маж под сликата на цвеќето, а музејот го прогласил делото доследна со другите слики што Ван Гог ги создал кога се преселил од Антверпен таа година.

## Наводи

## Надворешни врски

Категорија:Слики од Винсент ван Гог
Категорија:Маслени слики
Категорија:Уметнички слики од 1886 година
Категорија:Цветни слики
Категорија:Слики во Водсворт Атенеум
Лоликон

мини|238x238пкс|Слика на млади девојки во долна облека. Во лоликонот, детските особини често се сврзуваат со еротски призвук
**Лоликон** () — јапонски поим што настанал како спојување од зборовите „Лолита“ (јап. *ロリータ*) и „комплекс“ (јап. *コンプレックス*). Во Јапонија, овој поим се однесува на привлечноста кон девојчиња во предпубертетски или ран пубертет или слични на нив по надворешни параметри и луѓе што имаат склоност кон овој облик на педофилија.

Надвор од Јапонија, поимов е поретко вообичаен и, по правило, се користи во врска со јапонската анимација (аниме) и стриповите (манга) што содржат еротски или романтични сцени во кои се вклучени мали девојчиња или очигледно малолетни девојчиња. Изразот е упатување на романот „Лолита“ на Владимир Набоков, во кој средовечен маж е полово обземен од дванаесетгодишно девојче.

Еквивалентен поим за опишување на привлечност кон момчиња (или соодветниот жанр) е шотакон.

## Развој
Елементи на лоликон (зголемен интерес на мажите за мали девојчиња или романтични чувства на девојче кон возрасен маж) се среќаваат доста често во анимето, вклучително и во детски и младешки серии. На развојот на лоликонот многу значително влијаела аниме-серијата *Cardcaptor Sakura*, во која, и покрај отсуството на какви било еротски елементи, имала многу двосмислени сцени. Главниот лик на серијата, девојката Сакура, е најпопуларниот лик во мангите за лоликон и доџинши. Значајно влијание врз спецификите на жанрот имала и серијата *Soul Taker* и нејзиното продолжение *Nurse Witch Komugi-chan*, чиј главен лик, Комуги, станала вториот симбол на лоликон заедно со Сакура.

## Наводи

## Надворешни врски

__СОСОДРЖИНА__
__ИНДЕКС__

Категорија:Поими во аниме и манга
Категорија:Сексуалност
Радеша

**Радеша** ( или *Radesha*; ) — село во областа Гора, денес во општината Драгаш на Призренскиот округ, јужно Косово. Населението брои 779 жители (2024). Селото е претежно горанско

## Географија и местоположба
Селото се наоѓа во областа Гора, во северозападните пазуви на Шар Планина, на надморска височина од 1.350 м.

## Историја
Селото за прв пат се споменува како селиште во грамота на царот Стефан Душан од 1348-1352 година, издадена од манастирот „Св. Архангели Михаил и Гаврил“ во Призрен. Според истражувања на Иван Јастребов, во селата Радеша и Лештане некогаш постоеле цркви.

Во 1900 година, Васил К’нчов ја забележал Радеша како македонско-муслиманско село во областа Гора со 100 куќи.

Според Стефан Младенов во 1916 г. Радеша (*Ра̀деша*) било македонско село со 90 куќи.

На етничката карта на Северозападна Македонија од 1929 г. Афанасиј Селишчев ја забележал Радеша како македонско село.

## Население
Според германска карта издадена во 1941 година, а заснована на пописот на Кралството Југославија од 1931 година, селото имало 450 јужнословенски муслимани (Горанци).

Во табелата во продолжение е направен преглед на населението во сите пописни години:

## Општествени установи

* Амбуланта

## Културни и природни знаменитости
**Џамии**

* Џамија во Долно Маало — селска џамија во Долно Маало; 
* Џамија во Горно Маало — селска џамија во Горно Маало; и
* Џамија во Хоџино Маало — селска џамија во Хоџино Маало.

## Поврзано
* Гора

## Наводи

Категорија:Гора
Категорија:Населени места во Косово
Категорија:Драгаш
Категорија:Горански населби во Косово
Ваза со бели и црвени каранфили

**Ваза со бели и црвени каранфили** — дело на Винсент ван Гог. Станува збор за масло на платно во приватна збирка, насликано во летото 1886 година во Париз. Сликата прикажува бели и црвени цветови од каранфил во златна и темнокафеава ваза.

Сопствеништво: 

## Наводи

## Библиографија
* Van Gogh, V and Leeuw, R (1997) [1996]. van Crimpen, H, Berends-Albert, M. ed. The Letters of Vincent van Gogh. London and other locations: Penguin Books.
* 

Категорија:Каранфил
Категорија:Слики од Винсент ван Гог
Категорија:Уметнички слики од 1886 година
Категорија:Цветни слики
Категорија:Маслени слики
Франсоа Гизо

**Франсоа Гизо** (француски: *François Pierre Guillaume Guizot*, 4 октомври 1787 - 12 септември 1874) — француски политичар и историчар. По своите политички убедувања, тој бил монархист и приврзаник на династијата на Орлеаните. Како идеолог на крупната финансиска буржоазија, пред револуцијата од 1830 година, тој се наоѓал на чело на опозицијата против кралската династија на Бурбоните. Од 1840 до 1848 година, за време на владеењето на кралот Луј-Филип, ја водел француската влада, борејќи се против револуционерното движење.
 
## Наводи

Категорија:Француски политичари
Категорија:Француски историчари
Категорија:Родени во 1787 година
Категорија:Починати во 1874 година
Спортска сала Автокоманда

**Спортска сала Автокоманда** — спортска сала во Автокоманда, Скопје. Салата има сместивост од околу 2.000 седишта. Главен корисник на салата се ракометните клубови Металург и Алкалоид.
Категорија:Спортски сали во Македонија
Јоргован (Ван Гог)

***Јоргован*** — слика на Винсент ван Гог во музејот Ермитаж во Санкт Петербург насликата во 1889 година.

## Историја
Оваа слика е насликана од Ван Гог во мај 1889, додека уметникот бил на лекување во Сен Реми-де-Прованс во душевната болница на доктор Пејрон. Овој јоргован бил во градината на болницата каде што се лекувал Ван Гог. Драматичниот израз на овие мигови е транскрибиран во движењето на цветната грмушка. Кога пристигнал во болницата, првиот месец му било забрането да шета во полето, токму во оваа градина ги составил своите најпознати цветни студии. Тој верувал дека заедницата со природата - без оглед на нејзиниот облик - треба да му овозможи на човекот да стапи во допир со возвишеното „со [...] ова нешто горе [...] неразбирливо.“

## Наводи

## Библиографија
* Jacob Baart de la Faille, *L'Œuvre de Vincent van Gogh, catalogue raisonné, ouvrage accompagné de la reproduction de plus de 1.600 tableaux, dessins, aquarelles et gravures du maître*, 6 volumes, éditions G. van Oest, Paris & Bruxelles, 1928

## Надворешни врски
*  ''Lilas'' (Van Gogh Gallery)
*  ''Lilas'' (site officiel du musée de l'Ermitage)

Категорија:Слики од Винсент ван Гог
Категорија:Цветни слики
Категорија:Слики во Ермитаж
Категорија:Уметнички слики од 1889 година
Категорија:Маслени слики
Луј Блан

**Луј Блан** (француски: *Louis Blanc*, 1811-1882) — француски политичар, новинар и историчар. Тој се залагал за помирување на класите, а по револуцијата од 1848 година станал министер во привремената влада. Подоцна, за време на Париската комуна од 1871 година, Блан бил на страната на противниците на побунетите работници.
 
## Наводи

Категорија:Француски политичари
Категорија:Француски историчари
Категорија:Родени во 1811 година
Категорија:Починати во 1882 година
Код 5 (бенд)

**Код 5** бил швајцарски бенд составен од момчиња. Тие имале умерен успех во Швајцарија со топ-десет хитот *Љубовта е твоја игра* (анг: Love Is Your Game) и во Канада со нивната изведба на песната на Керол Медина *Песната оди Ду Дит* (анг: And the Song Goes (Doo Dit).

## Историја

### 1997: Формирање и прв сингл
Код 5 бил формиран од менаџерот на Артист Рекордс, Стефан Брунер. Членовите на бендот биле избрани на кастинг од група од 300 луѓе кои присуствувале на кастингот кој бил објавен во весникот Блик. Бендот бил официјално претставен на прес-конференција кон крајот на март 1997 година, а нивниот прв сингл *Љубовта е твоја игра* (анг: Love Is Your Game) дебитирал на швајцарската табела за синглови два месеци подоцна на 9 место, и го задржале местото две недели, со што станало нивно најуспешно издание. Следниот сингл *Гушни ме сега* (анг: Hold Me Now) не бил толку популарен и по четири недели на топ-листата се искачи на 42 место.

На 27 август 1997 година, Код 5 настапиле како воведен бенд за Backstreet Boys на нивниот концерт во Винтертур.

Демијан Мајер, кој бил како главен пејач и вокален тренер за бендот, го напуштил бендот во ноември за да продолжи со своја соло кариера и бил заменет со Канаѓанецот Џејсон Мелош. Тој дебитирал со Код 5 на нивниот сингл *Ќе бидам тука за тебе* (анг: I'll Be There For You) и се појавил во музичкото видео. Третиот сингл стигнал до бр. 27 на швајцарската Хитпарада.

### 1998: Објавување  на албумот и распаѓање
Во март 1998 година, бендот заминал за Канада за да сними песни за нивниот деби албум „Премиум“. Нивниот четврти сингл, *Песната оди Ду Дит* (анг: And the Song Goes (Doo Dit), дебитирал на канадската неделна табела RPM на почетокот на мај на 97 место, а стигнал до 24 место во средината на август. Тоа бил нивниот последен сингл - и покрај огромната поддршка од таблоидниот печат, спонзорите се откажале од проектот поради слабата продажба и негативните коментари од другите медиуми, оставајќи ја и дискографската куќа (Стефан Брунер, наводно, инвестирал 500.000 швајцарски франци во бендот ) и членовите на групата со финансиски проблеми. Сред растечките тензии, Мелоче и Мараско го напуштиле Код 5 во октомври. До објавувањето на албумот „Премиум“, групата била распуштена. Додека Демијан Мајер останал како изведувач во групата, другите членови на групата имале други сопствени интереси.

## Членови

* Демијан Мајер (март 1997-ноември 1997)
* Џејсон Мелош (ноември 1997-октомври 1998)
* Еркан „ЕЈ“ Јаги (1997-1998)
* Мишел Богнар (1997-1998)
* Игор Мараско (1997-1998)
* Бернхард „Бени“ Атингер (1997-1998)

## Дискографија

### Синглови

### Албуми

## Наводи

Категорија:Музички групи
Категорија:Музички групи основани во 1997 година
Suds in the Bucket

"**Suds in the Bucket„ (Садс ин д бакет)** е песна која била напишана од Били Монтана и Теми Вагонер, песната вокално била снимена од американската пејачка на кантри-музиката Сара Еванс. Песната била издадена  во мај 2004 година како трет сингл од албумот на Еванс од 2003 година *Немирен*. Таа станала нејзин трет број еден сингл на топ листите во САД, и нејзин прв по *Борн ту флај* (анг: Born to Fly) во почетокот на 2001 година. Овој сингл бил сертифициран за платина од '''Здружението на музичките сниматели на Америка''' на 18 август 2023 година.

Песната се појавила и во играта *Караоке револушн кантри* (анг: *Karaoke Revolution Country)* и е вклучена во Рок Бенд: Кантри Трек Пек (анг: *Rock Band: Country Track Pack)*  Била претставена и од натпреварувачот Бренли Браун на *Војс* на 15 мај 2017 година.

## Содржина
Оваа песна со високо темпо ја раскажува приказната за една девојка која еден ден одеднаш бега во Лас Вегас  со своето момче, оставајќи ги „пената во кофата и облеката да виси надвор за да се суши“, алудирајќи на тоа колку брзо таа се одлучила за да замине. Озборувањата и драмата потоа се шират во другите делови од нивниот роден град, како на пример во фризерски салон и во локалната црква.

## Критички прием
Дебора Еванс Прајс, од списанието *[[Билборд (магазин)|Билборд]]*, позитивно ја оценила песната, велејќи дека е „преплавена со гитара, виолина и има привлечен рефрен“. Таа продолжила да ја нарекува лириката во песната како „симпатична и ќе ги потсети сите родители на минливите радости од детството и колку брзо децата почнуваат да го градат сопствениот живот“.

## Музичко видео
Музичкото видео го следи текстот на песната. На него се гледа млада девојка која бега од дома со момче за да се омажи. Песната е испрекината со сцени на Еванс како пее пред  алиштата кои се сушат во предниот двор на домот, во продавницата за убавина и во црквата. Спотот го режирал Питер Завадил.

Видеото го достигнало врвот на *Топ 20 одбројување* на CMT за неделата од 9 септември 2004 година.

## Табели

### Табели за крајот на годината

## Наводи

Категорија:Кантри песни
Петар Поповски (професор)

**Петар Поповски** (,  ) – македонски универзитетски професор на Универзитетот во Олборг.

## Животопис
Петар Поповски е роден во Охрид во 1973 година. На Електротехничкиот факултет во Скопје дипломирал во 1997, a магистрирал во 2000 година. Докторирал во 2004 година на Универзитетот во Олборг на безжични комуникации. На факултетот се вработил во 2008 година како помлад асистент. Од 2001 до 2004 година бил на докторски студии на универзитетот во Олборг каде што од 2004 до 2006 година, тој работел како последокторски истражувач. Во 2006 година, тој станал доцент на универзитетот во Олборг.

Освен професор во Олборг, тој е и посетувачки професор на Универзитетот во Бремен, Германија, главен уредник е на IEEE Journal of Selected Areas in Communications, претседател е на IEEE Communication Theory Technical Committee, комитет за базични истражувања во телекомуникациите, член е на Данскиот истражувачки совет за технологија и производство, претседател на Шведската истражувачка фондација за 6Г безжични системи. Дел е од бордот на директори на „Гејтхаус“, претпријатие за сателиски комуникации, основач на здружение на 20-ина сателитски претпријатија од Олборг кои соработуваат со неговиот универзитет.

Автор/соавтор е на повеќе од 300 научни трудови, објавени во реномирани списанија, конференции и книги. Има преку 30 патенти и патентни апликации. Неговите истражувачки интереси се во областа на безжичните комуникации и мрежната и комуникациската/информациската теоријата.

## Наводи

Категорија:Македонски универзитетски професори
Категорија:Професори на Универзитетот во Олборг
Категорија:Апсолвенти на Факултетот за електротехника и информациски технологии - Скопје
Категорија:Магистри на Факултетот за електротехника и информациски технологии - Скопје
Категорија:Доктори на Универзитетот во Олборг
Огистен Тјери

**Огистен Тјери** (француски: *Jacques Nicolas Augustin Thierry*, 10 мај 1795 - 22 мај 1856) — француски историчар. При анализата на историските настани поаѓал од класната борба: француската револуција од 1789-1794 ја толкувал како борба меѓу буржоазијата и феудалците, но ги негирал класните разлики меѓу буржоазијата и пролетеријатот. Негово главно дело е „Историја на формирањето на третиот сталеж“ од 1853 година.

## Наводи

Категорија:Француски историчари
Категорија:Родени во 1795 година
Категорија:Починати во 1856 година
Карл Фогт

200px|мини|Карл Фогт во околу 1870 година
**Карл Фогт** (германски: *August Christoph Carl Vogt*, 5 јули 1817 - 5 мај 1895) — германски научник, политичар и филозоф. По државниот удар од 2 декември 1851 година, станал агент на Луј Бонапарт. По филозофските убедувања, Фогт бил претставник на вулгарниот материјализам, а по политичките ставови бил либерал. Оттука, тој бил голем противник на марксизмот. Карл Маркс, пак, го критикувал учењето на Фогт во делото „Господинот Фогт“.

## Наводи

Категорија:Германски филозофи
Категорија:Германски политичари
Категорија:Германски научници
Категорија:Родени во 1817 година
Категорија:Починати во 1856 година
Чаршија џамија, Ѓирокастро

**Чаршија џамија** , позната и како **Меми-бегова џамија,** е џамија која се наоѓа во Ѓирокастро, Албанија.

## Историја
лево|мини| Антички турски фрески и натписи во внатрешноста на зградата
Меми-беговата џамија била изградена за време на османлискиот период во 1757 година и се наоѓа во населбата Стара чаршија. Таа е една од петнаесетте џамии кои првично биле изградени во градот за време на Отоманското царство, од кои тринаесет џамии преживеале до комунистичкиот период.

Џамијата првично била дизајнирана да се наоѓа во населбата Нова чаршија во Ѓирокастро, како дел од урбанистичкиот план на Меми Паша, кој бил изграден во 17 век. Сепак, таа била уништена од пожар во следниот век, со исклучок на џамијата.

Џамијата била издигната на статусот „Споменик на културата“ (*Monumente Kulturore*) од страна на албанската влада во 1973 година, поштедувајќи ја од нејзиното уништување од страна на тоталитарниот комунистички режим на Албанија. Останатите дванаесет џамии потоа биле урнати. Поради забраната за религија во Албанија, џамијата се користела како сала за обука на циркуски акробати кои ги користеле високите куполни тавани за да ги закачат своите трапези.

Во близина на џамијата се наоѓа и двокатна октагонална зграда, изградена во 1727 година. Иако првично ја користеле  бекташите, била затворена за време на комунистичкиот период. Во моментов зградата се користи како медреса.

## Поврзано

* Исламот во Албанија

## Наводи

Категорија:Координати на Википодатоците
Категорија:Џамии во Албанија
Чаршија џамија

**Чаршијата џамија**  позната и како **џамија Мурад-бег** или **Варош џамија**, е историска џамија во Кроја, Албанија. Била изградена во 1533 година и денес е културен споменик на Албанија. Сместена е во историската чаршија на Кроја (*чаршијата Дереџику*), позната како Акче Хисар во отоманско време. Изградена од османлиски албански бегови, џамијата била затворена за време на комунистичката диктатура и нејзиното типично минаре било срушено. Џамијата била повторно отворена во 1991 година.

За време на реновирањето од страна на Турската агенција за соработка и координација (ТИКА) во 2010-тите, античкото украсено и внатрешно сликарство на Чаршија џамија целосно се изгубило.

## Поврзано

* Исламот во Албанија

## Наводи

Категорија:Споменици на културата во Албанија
Категорија:Џамии во Албанија
Џамија замок, Леска

**Џамијата замок**  е културен споменик на Албанија, кој се наоѓа во Леска.

## Наводи

Категорија:Споменици на културата во Албанија
Категорија:Џамии во Албанија
Џамија Мирахори

**Џамијата Илјаз Мирахори** е историска џамија во Корча, Албанија .

## Историја
лево|мини| Историскиот таван на џамијата од кој делови од фреските се изгубиле и треба да се обноват
Џамијата била изградена во 1494 година, а завршена во 1496 година од страна на Илјаз Хоџа (познат и како Илјаз бег Мирахори), кој бил ветеран од падот на Истанбул и основач на градот Корча.  Според писателот Сами Фрашери, тој бил изграден врз темелите на постоечки манастир, тогаш наречен посветен на Света Петка. Со рушењето на нејзиното минаре за време на комунистичката диктатура, џамијата Илијаз Мирахори била прогласена за верски културен споменик на Албанија. По крајот на комунистичкото владеење во 1990-тите, минарето било обновено дури во 2014 година кога било реконструирано во малку поинаков и поедноставен стил во споредба со оригиналниот. Подоцна е обновена и отоманската саат-кула во Корча која се наоѓала пред џамијата.

## Наводи

Категорија:Џамии во Албанија
Јозеф Дицген

200px|мини|Јозеф Дицген
**Петер Јозеф Дицген** (германски: *Peter Josef Dietzgen*, 9 декември 1828 - 15 април 1888) — германски филозоф и новинар. Тој бил работник и самоук филозоф, претставник на дијалектичкиот материјализам. Тој е автор на неколку трудови во кои остро ги критикувал идеализмот и свештенството, како и вулгарниот материјализам. Најважното негово дело е „Суштината на човечката умствена работа“ (1869). Неговото творештво многу го ценеле Маркс, Енгелс и Ленин, иако истовремено го критикувале поради некои негови ставови.

## Наводи

Категорија:Германски филозофи
Категорија:Родени во 1828 година
Категорија:Починати во 1888 година
Назиреша џамија

**Назиреша џамија** е културен споменик на Албанија, која се наоѓа во Елбасан. Изградена е во 1599 година од страна на Назиреша *(Назире)*, ќерка на *Назир* (министер). Откако била делумно оштетена во 1920 година поради земјотрес (нејзиниот балкон од минарето и дел од  типичниот албански покрив биле уништени), објектот станал споменик на културата во 1948 година.

За време на реновирањето во 2012 година, традиционалниот висок црвен покрив од ќерамиди кој стоел неколку стотици години бил заменет со оловна купола.

## Наводи

Категорија:Споменици на културата во Албанија
Категорија:Координати на Википодатоците
Категорија:Џамии во Албанија
Кралска џамија (Белград, Албанија)

лево|мини| Таванот на Кралската џамија.
**Кралската џамија** (), позната и како **Султанова џамија** () или **џамија „султан Бајазит"**, — џамија и културен споменик во градот Белград, округот Белград, Албанија.

Џамијата била изградена во 15 век од отоманскиот султан Бајазит II за локалното албанско население. Кралската џамија станала културен споменик во 1948 година.
лево|мини| Јужниот дел на Кралската џамија.

## Наводи

Категорија:Споменици на културата во Албанија
Категорија:Координати на Википодатоците
Категорија:Џамии во Белград (Албанија)
Категорија:Џамии од 15 век
Категорија:Отоманска архитектура во Албанија
Карл Теодор Фердинанд Грин

200px|мини|Карл Теодор Фердинанд Грин
**Карл Теодор Фердинанд Грин** (германски: *Karl Theodor Ferdinand Grün*, 30 септември 1817 - 18 февруари 1887) — германски политичар, новинар и филозоф. Тој бил претставник на т.н. „вистински социјализам“ и ја негирал класната борба и се борел против комунистите, залагајќи се за „општочовечките стремежи“ и за еднаквост на „луѓето воопшто“.

## Наводи

Категорија:Германски политичари
Категорија:Германски филозофи
Категорија:Родени во 1817 година
Категорија:Починати во 1887 година
Теќе џамија

**Теќе џамија** (с) — џамија во Ѓирокастро, Албанија. Таа е споменик на културата на Албанија.

Џамијата ја опишал познатиот патописец Евлија Челебија во 17 век, но неговиот сегашен облик е дело на Ахмет Челебија во 1773 година. Натписот ја датира од 1732 до 1733 година (хиџранска 1145 година). Иако е наречена Теќе според неговиот прв опис, месното население ја нарекува Меш џамија. Сè уште опстојувала во 1967 година и била планирана за уривање, но во 1973 година добила статус на споменик на културата.
мини|Птичји поглед на џамијата

## Наводи

Категорија:Споменици на културата во Албанија
Категорија:Џамии во Албанија
Категорија:Згради и градби во Ѓирокастро
Категорија:Џамии од 17 век
Црква „Св. Богородица Балаклија“ - Оризари

**Света Богородица Балаклија** (или **Пресвета Богородица Балаклија**) — главна манастирска црква на манастирот Добра Вода во кочанското село Оризари, Македонија.

## Местоположба

Црквата се наоѓа над денешното Оризари, додека во минатото црквата била над некогашното село Витоша.

Во близина на црквата се наоѓа изворот Добра Вода, по кого е и наречен целиот манастир. За изворот се верува дека е лековита вода.

## Историја

Истражувачот Јован Трифуноски наведува дека на месноста Бела Црква, североисточно од денешното село, постоеле остатоци на срушена црква. Од црквата биле видливи ѕидови високо до 60 центиметри, а црквата била долга 8 и широка околу 4 метри. На ѕидовите се познавале и фрагменти од фрескоживопис.

Храмот бил изграден во 1974 година на темелите од старата црква, а бил осветен на 1 мај 1992 година од страна на митрополитот Брегалнички г. Стефан.

Црквата била преосветена од страна на митрополитот Брегалнички г. Иларион на 5 ноември 2023 година откако истиот бил целосно обновен, фрескоживописан и добил нов иконостас.

## Архитектура
### Фрескоживопис

Црквата поседува целосно нов фрескоживопис.

### Иконостас и икони

При обновата на црквата добила целосно нов иконостас.

## Галерија


Податотека:Црква „Св. Богородица Балаклија“ - Оризари 2.jpg|Главниот влез
Податотека:Црква „Св. Богородица Балаклија“ - Оризари 3.jpg|Припратата
Податотека:Црква „Св. Богородица Балаклија“ - Оризари 4.jpg|Апсидата
Податотека:Црква „Св. Богородица Балаклија“ - Оризари 5.jpg|Споредниот влез


## Поврзано
* Кочанско архијерејско намесништво
* Оризарска парохија
* Оризари

## Наводи

## Надворешни врски

Оризари
Категорија:Добра Вода (манастир)
Безбилетник

[мини|Безбилетник на [трамвај во Астрахањ, Русија]]
**Безбилетник** или **слеп патник** — патник што избегнува да си го плати превозот (на пример во автобус, воз, брод) или гледач што влегува во кој било забавен настан (театар, циркус, стадион итн.) без билет. Понекогаш целта е едноставно да се стигне до некое местоназначение без да се плати превоз. Во други случаи, тоа е премин во друга земја без претходно да се обезбеди виза или други службени дозволи. За разлика од шверцот на луѓе, безбилетниците мораат да останат неоткриени од камионџијата, екипажот на бродот или кој било одговорен за безбедно и сигурно работење на превозот.

Во Македонија има чести безбилетници во автобусите на ЈСП.

## По вид превоз

### Железнички превоз
Некои мигранти без документи се движат низ Европа незабележани во камиони и возови, често со цел да стигнат до други земји како Франција и Обединетото Кралство.

### Копнен превоз
Безбилетниците понекогаш се кријат во возила како товарни камиони за да патуваат меѓу градовите. Додека некои мигранти организираат превоз со плаќање на возачот, други се кријат за да избегнат откривање. Во одредени области, возачите се законски обврзани да ги спречат безбилетниците да се качат на нивните возила и можат да се соочат со парични казни или затворски казни доколку не успеат да ги откријат и отстранат безбилетниците при преминување на националните граници.

### Воден превоз
Безбилетниците на едреници и паробродови го популаризирале овој облик на тајно патување низ целиот свет. Во текот на XIX и XX век, осиромашените можни емигранти и авантуристичните патници додале чувство на приклучение и романтика во практиката. Значајни безбилетници во Америка преку параброд биле Хенри Армета, Бруно Ричард Хауптман, Вилем де Кунинг, Јан Валтин и Флорентино Дас.

### Воздушен превоз
Безбилетниците што се кријат во просторите на тркалата на авионот се соочуваат со исклучителни здравствени ризици, од кои многу често се смртоносни. Тие вклучуваат повреди од згмечување од опремата за слетување што се повлекува, губење на слухот, хипотермија, хипоксија, смрзнатини, ацидоза и ризик од паѓање од просторот на тркалото кога повторно ќе се отвори. Одделот нема греење, притисок и кислород — неопходни за преживување на големи надморски височини. На околу 5.500 м, хипоксијата може да доведе до зашеметеност, слабост, оштетен вид и треперење. За 6.700 м, нивото на кислород во крвта нагло опаѓа, што го отежнува одржувањето на свеста. Над 10.000 м, на белите дробови им е потребен вештачки притисок за да работат, а температурите можат да паднат до -63 °C, предизвикувајќи тешка хипотермија. Оние што ги преживуваат условите или избегнуваат да бидат згмечени, обично се во бессознание кога одделувањето повторно се отвора за време на спуштањето, што води до смртоносен пад од илјадници метри.

## Наводи

## Надворешни врски

* Survival at high altitudes: wheel-well passengers
* Aviat Space Environ Med. 1996 Aug;67(8):784-6
* The 1996 study was updated and published by The Flight Safety Foundation in 1997

__СОСОДРЖИНА__
__ИНДЕКС__
Категорија:Злосторства